Ֆանտաստիկ գազաններ։ Գրինդևալդի հանցագործությունները

«Ֆանտաստիկ գազաններ։ Գրինդևալդի հանցագործությունները» (), անգլո-ամերիկյան ֆանտաստիկ ֆիլմ։ Ռեժիսորն է Դեյվիդ Եթսը։ ԱՄՆ-ում ֆիլմի պրեմիերան տեղի է ունեցել 2018 թվականի նոյեմբերի 16-ին։

Սյուժե 
1927 թվականին Հյուսիսային Ամերիկայի Մոգության Կոնգրեսը () պատրաստվում է Գրինդևալդին հանձնել Եվրոպային։ Փոխադրման ժամանակ նա փախչում է։

Անգլիայում Նյուտ Սկամանդերը փորձում է շրջագայելու իրավունք ձեռք բերել, որը, Նյու Յորքից վերադառնալիս, խլեց Մոգության Նախարարությունը։ Նախարարությունում Նյուտը հանդիպում է Լետա Լեսթրեյնջին, ով նշանադրվել էր իր եղբոր` Թեսևսի հետ։ Մոգության Նախարարությունը Նյուտին առաջարկում է օգնել Թեսևսին, որպեսզի նրանք գտնեն Քրիդենսին, ով հավանաբար Լետա Լեսթրեյնջի հեռավոր կորած եղբայրն է։ Մոգության Նախարարությունը դրա դիմաց Նյուտին խոստանում է շրջագայելու իրավունք, սակայն նա հրաժարվում է՝ ցանկանալով պահպանել չեզոքությունը։ Այնուհետև Նյուտը Հոգվարթսում հանդիպում է Ալբուս Դամբլդորին։ Դամբլդորը խնդրում է Նյուտին, որ վերջինս փնտրի Քրիդենսին, պնդելով, որ նրան դեռ հնարավոր է օգնել և դրանով խանգարել Գրինդևալդին։ Զուգահեռ՝ Թինան նույնպես փնտրում է Քրիդենսին։ Նյուտին այցելում են Յակոբն ու Քուինին, սակայն նրանք վիճում են, և Յակոբն ու Նյուտը ուղևորվում էն Փարի, հույս ունենալով այնտեղ գտնել Քուինիյին, ով տեղափոխվել է քրոջ մոտ։

Փարիզում Քրիդենսը աշխատում է շրջիկ կրկեսում Մալեդիկտուսի, նույն ինքը՝ Նագայինայի հետ։ Վատ վերաբերմունքը հանդուրժելու անհնարինությունից նրանք փախչում են և բաց են թողնում մի քանի գերբնական գազանների։ Թինան, իրարանցման ընթացքում կորցնում է Քրիդենսին տեսադաշտից։ Կրկեսի տերը հաղորդում է, որ Քրիդենսը իր մորն է փնտրում։

Փարիզում բնակություն հաստատելով, Գրինդևալդը համախոհներ է փնտրում և պատրաստվում է իր շարքերը համալրել Քրիդենսով՝ առանց ուժի օգնության։ Նրա ծառաները իր մոտ են բերում վշտացած Քուինիին, որից հետո նա համոզում է նրան միանալ իրեն։ Նա նաև պատրաստվում է փնտրել Քրիդենսի մորը՝ իր համախոհի օգնությամբ։

Թինան կապվում է մոգ՝ Յուսուֆ Կամայի հետ, ում նույնպես պետք է Քրիդենսը։ Յուսուֆը, ով Քրիդենսի մահն է ցանկանում, անհաջող խորամանկությամբ ցանկանում է չեզոքացնել Թինային, Նյուտին և Յակոբին։

Նյուտը, Թինան և Լետա Լեսթրեյնջը գալիս են Լեսթրեյնջների տոհմական դամբարանը, որտեղ հանդիպում են Յուսուֆ Կամային, Քրիդենսին և Նագայինային։ Յուսուֆը պատմում է, որ նա անվիճելի երդում է տվել և պետք է սպանի ժառանգ Կորվուս Լեսթրեյնջին, սակայն Լետան նրան կանգնեցնում է, հայտարարելով, որ նա իր եղբորը վաղուց սպանել է։ Դամբարանի տոհմական ծառը հաստատում է նրա խոսքը։

Շուտով սկսվում է Գրինդևալդի համախոհների ժողովը։ Նա հանդես է գալիս ելույթով, որում պնդում է, որ կախարդները պետք է նվաճեն մոգերին։ Ավրորները, Նյուտի եղբոր՝ Թեսեյի գլխավորությամբ հետևում են նրանց։ Գրինդևալդը թակարդի մեջ է գցում նրանց, ովքեր չեն երդվում իրեն հավատարիմ լինելուն։ Լիտան մահանում է, փորձելով կանգնեցնել նրան, իսկ Քուինին և Քրիդենսը միանում են նրան։ Թինան, Նյուտը, Յակոբը, Յուսուֆը, Նագայինային և Թեսևսը փախչում են դամբարանից, Նիքոլաս Ֆլամելի օգնությամբ ոչնչացնում են այն կրակը, որը սպառնում էր Փարիզի կործանմանը։ Նիֆլերը Նյուտին բերում է սրվակ՝ լցված արյունով, որպես այն  երդման խորհրդանիշ, որը թույլ  չէր տալիս Դամբլդորին և Գրինդևալդին կռվել։ Ողջ մնացածները վերադառնում են Հոգվարթս, և Նյուտը սրվակը տալիս է Դամբլդորին։

Գրինդևալդը Քրիդենսին տալիս է կախարդական փայտիկ և ասում իր իրական անունը՝ Աուրելիուս Դամբլդոր։ Նա ասում է Քրիդենսին, որ նրա եղբայրը՝ Ալբուս Դամբլդորը, ցանկանում է սպանել նրան։

Դերերում 

 Էդի Ռեդմեյն` Նյուտ Սալամանդեր
 Քեթրին Ուոթերսթոն` Թինա Գոլդշտեյն
 Դեն Ֆոգլեր` Յակոբ Կավալսկի
 Էլիսոն Սուդոլ` Քուինի Գոլդշտեյն
 Էզրա Միլեր` Քրիդենս Բերբոն / Աուրելուս Դամբլդոր
 Ջոնի Դեփ` Գալերտ Գրինդևալդ
Ջուդ Լոու` Ալբուս Դամբլդոր
Զոի Քրավից` Լիտա Լեսթրեյնջ
 Կալլում Թըրներ` Թեսեյ Սալամանդեր
 Կլաուդիա Կիմ` Նագայինա
 Ուիլյամ Նադիլամ` Յուսուֆ Կամա
 Բրոնթիս Հոդորովսկի` Նիքոլաս Ֆլամեր
 Դերեկ Ռիդել` Տորկիլ Թրևերս
 Պոպի Կորբի-Տուչ` Ռոզիեր
 Կարմեն Էդժոգո` Սերաֆինա Փիքվերի
 Քևին Գաթրի` Պարոն Աբերնատի
 Օլավյուր Դարի Օլաֆսոն` Սկենդեր
 Ինգվար Էգերտ Սիգուրդասոն` Գրիմսոն
 Դեյվիդ Սակուրայ` Կրոլ
 Վոլֆ Ռոտ` Շպալման
 |Վիկտորիյա Յեյթս` Բանտի
 Քորնել Ջոն` Առնոլդ Գուզման
 Ֆիոնա Գլասքոթ` Միներվա Մաքոնագալ

Երաժշտություն

Նկարահանումներ 
Հիմնական նկարահանումները սկսվել են 2017 թվականի հուլիսի 3-ին Warner Bros. ստուդիայում։ 2017 թվականի սեպտեմբերին Ջուդ Լոուն ավարտեց Դամբլդորի դերի նկարահանումները։

Մարքեթինգ 
2017 թվականի նոյեմբերի 17-ին համացանցում առաջին անգամ հայտնվեց ֆիլմի դերասանական կազմի լուսանկարները։ Տեսանյութը հրապարակվել է Warner Bros. Pictures International-ի ՅուԹյուբյան ալիքում։

Շարունակություն 

2016 թվականի հուլիսին Դեյվիդ Եթսը նշել է, որ Ջոան Ռոուլինգը գրել Է երկրորդ ֆիլմի սցենարը և մտքեր ունի երրորդ ֆիլմի հետ կապված։ 2016 թվականին Ռոուլինգը նշել է, որ ֆիլմաշարը բաղկացած կլինի հինգ մասից։ Ի սկզբանե երրորդ ֆիլմի պրեմիերան տեղի էր ունենալու 2020 թվականի նոյեմբերին, սակայն Warner Bros. Pictures–ի խնդրանքով պրեմիերան վեց ամսով հետաձգվեց, որպեսզի ուղղեն Ջոան Ռոուլինգի սցենարը։

Ծանոթագրություններ

Արտաքին հղումներ 

2018 ֆիլմեր
Դեյվիդ Եյթսի ֆիլմեր
Ամերիկյան ֆենտեզի ֆիլմեր
Բրիտանական ֆենտեզի ֆիլմեր
Ամերիկյան արկածային ֆիլմեր
Բրիտանական արկածային ֆիլմեր
Ջոան Ռոուլինգի ստեղծագործությունների էկրանավորումներ
Warner Bros. ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Նյու Յորքում
IMAX ֆիլմեր
Ֆիլմեր, որոնց գործողությունները տեղի են ունենում Լոնդոնում
Ամերիկյան եռաչափ ֆիլմեր
Լոնդոնում նկարահանված ֆիլմեր
Անգլիայում նկարահանված ֆիլմեր
Ամերիկյան ֆիլմեր
Ֆիլմեր Փարիզի մասին
Ամերիկյան սիքվել ֆիլմեր
2010-ականների ֆենտեզի ֆիլմեր
Բրիտանական ֆիլմեր
Ամերիկյան ֆենտեզի արկածային ֆիլմեր
Ամերիկյան ԼԳԲՏ ֆիլմեր
Ֆիլմեր, որոնց գործողությունները տեղի են ունենում Անգլիայում